En stor (30-50 millimeter), avlang, brunrød trebukk. Antennene er tynne, litt over halvparten så lange som kroppen hos begge kjønn. Hodet er forholdsvis lite, kjevene ikke forstørrede. Pronotum er trapesformet med mer eller mindre sagtakkede sidekanter, hos hunnen stikker bakhjørnene spisst ut. Dekkvingene er parallellsidige med rettvinklede "skuldre", med utydelige lengderibber. Arten kjennes lett på sin friske, mursteinsrøde farge.